ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ସକ୍ରିୟ କରୋନା ମାମଲା  ହ୍ରାସ ଧାରା ଜାରି
● ଗତ ଏକ ମାସ ମଧ୍ୟରେ କର୍ଣ୍ଣାଟକ, ମହାରାଷ୍ଟ୍ର, କେରଳ, ତାମିଲନାଡ଼ୁ, ଆନ୍ଧ୍ର ପ୍ରଦେଶରେ ସର୍ବାଧିକ କରୋନା ସକ୍ରିୟ ମାମଲା ହ୍ରାସ
● ଭାରତରେ ମୋଟ କରୋନା ନମୁନା ପରୀକ୍ଷା 14 କୋଟିକୁ ଟପିଲା
ଗତ 24 ଘଣ୍ଟା ମଧ୍ୟରେ ଦେଶରେ ମାତ୍ର 38,772 ଜଣ କୋଭିଡରେ ଆକ୍ରାନ୍ତ ହୋଇଛନ୍ତି । ଏହି ଅବଧିରେ ଦେଶରେ 45,333 ଜଣ ସୁସ୍ଥ ହୋଇଥିବା ବେଳେ କରୋନା ସକ୍ରିୟ ମାମଲା ଆଉ 6,561 ହ୍ରାସ ପାଇଛି ।
ଭାରତରେ ଏବେ ସକ୍ରିୟ କରୋନା ମାମଲା 4,46,952 ରହିଛି, ଯାହାକି ମୋଟ ପଜିଟିଭ୍ ମାମଲାର 4.74% ।
ଦୈନିକ ନୂଆ ସୁସ୍ଥଙ୍କ ସଂଖ୍ୟା ନୂଆ ଆକ୍ରାନ୍ତଙ୍କ ତୁଳନାରେ ଅଧିକ ରହୁଥିବାରୁ ଦେଶରେ ଆଜି ସୁସ୍ଥତା ହାର 93.81%କୁ ବୃଦ୍ଧି ପାଇଛି । ଦେଶରେ ମୋଟ ସୁସ୍ଥଙ୍କ ସଂଖ୍ୟା 88,47,600ରେ ପହଞ୍ଚିଛି । ସୁସ୍ଥ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ଥିବା ପାର୍ଥକ୍ୟ ବୃଦ୍ଧି ପାଇବାରେ ଲାଗିଛି ଏବଂ ଏହା ଏବେ 84,00,648 ହୋଇଛି, ଯାହାକି ସକ୍ରିୟ ମାମଲାର 19.8 ଗୁଣ ।
ଗତ ଏକ ମାସ ମଧ୍ୟରେ କର୍ଣ୍ଣାଟକ, ମହାରାଷ୍ଟ୍ର, କେରଳ, ତାମିଲନାଡ଼ୁ, ଆନ୍ଧ୍ର ପ୍ରଦେଶରେ ସକ୍ରିୟ ମାମଲା ସର୍ବାଧିକ ହ୍ରାସ ପାଇଛି ।
ଅପରପକ୍ଷରେ ମଧ୍ୟପ୍ରଦେଶ, ହିମାଚଳ ପ୍ରଦେଶ, ଦିଲ୍ଲୀ, ହରିୟାଣା ଏବଂ ରାଜସ୍ଥାନରେ ସକ୍ରିୟ ମାମଲା ବୃଦ୍ଧି ପାଇଥିବା ପରିଲକ୍ଷିତ ହୋଇଛି ।
ଭାରତରେ ମୋଟ କରୋନା ନମୁନା ପରୀକ୍ଷା ଆଜି 14 କୋଟିକୁ ଅତିକ୍ରମ କରିଥିବାରୁ ଦେଶ କୋଭିଡ ଯୁଦ୍ଧରେ ଏକ ମାଇଲଖୁଣ୍ଟ ହାସଲ କରିଛି । ଗତ 24 ଘଣ୍ଟା ମଧ୍ୟରେ ଦେଶରେ 8,76,173ଟି ନମୁନା ପରୀକ୍ଷା ହୋଇଛି । ଦୈନିକ ନମୁନା ପରୀକ୍ଷା କ୍ଷମତା ଦେଶରେ ଏବେ 15 ଲକ୍ଷକୁ ବୃଦ୍ଧି ପାଇଛି ।
ଗତ 24 ଘଣ୍ଟା ମଧ୍ୟରେ ଚିହ୍ନଟ ହୋଇଥିବା ନୂଆ କରୋନା ମାମଲା ମଧ୍ୟରୁ 78.31% ଆସିଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଗତ 24 ଘଣ୍ଟା ମଧ୍ୟରେ କେରଳରେ 5,643ଟି ମାମଲା ଆସିଥିବା ବେଳେ ମହାରାଷ୍ଟ୍ରରେ 5,544 ଏବଂ ଦିଲ୍ଲୀରେ 4,906 ମାମଲା ଆସିଛି ।
ସେହିପରି ନୂଆ ସୁସ୍ଥଙ୍କ ମଧ୍ୟରେ 76.94% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳର ।
ଦିଲ୍ଲୀରେ ସର୍ବାଧିକ 6,325 ଜଣ ସୁସ୍ଥ ହୋଇଛନ୍ତି । ଏହା ପଛକୁ କେରଳରେ 5,861 ଏବଂ ମହାରାଷ୍ଟ୍ରରେ 4,362 ଜଣ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 443 ଜଣଙ୍କ ମୃତ୍ୟୁ ହୋଇଛି । ଏଥିରୁ 78.56% ମୃତ୍ୟୁ 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ହୋଇଛି । ଜାତୀୟ ମୃତ୍ୟୁ ହାର ଏବେ 1.45%କୁ ହ୍ରାସ ପାଇଛି । ପ୍ରତି ଦଶଲକ୍ଷ ଜନସଂଖ୍ୟା ମୃତ୍ୟୁହାର କ୍ଷେତ୍ରରେ ବିଶ୍ୱ  ହାର ତୁଳନାରେ ଭାରତ ସର୍ବନିମ୍ନ ସ୍ଥାନରେ ରହିଛି ।
ଗତ 24 ଘଣ୍ଟା ମଧ୍ୟରେ ହୋଇଥିବା ମୃତ୍ୟୁରୁ 19.18% କେବଳ ମହାରାଷ୍ଟ୍ରରେ ହୋଇଛି । ଏହା ପଛକୁ ଦିଲ୍ଲୀରେ 68 ଏବଂ ପଶ୍ଚିମବଙ୍ଗରେ 54 ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଅରୁଣାଚଳ ପ୍ରଦେଶର ଲୋକମାନଙ୍କୁ ସେମାନଙ୍କର ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅରୁଣାଚଳ ପ୍ରଦେଶର ଲୋକମାନଙ୍କୁ ସେମାନଙ୍କର ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଅରୁଣାଚଳ ପ୍ରଦେଶର ଲୋକମାନଙ୍କୁ ସେମାନଙ୍କର ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା । ରାଜ୍ୟର ଲୋକମାନେ ସେମାନଙ୍କର ଅଦ୍ଭୁତ ପ୍ରତିଭା ଏବଂ ପରିଶ୍ରମ ସ୍ୱଭାବ ପାଇଁ ଜଣାଶୁଣା । ଆସନ୍ତା ଦିନରେ ରାଜ୍ୟ ବିକାଶର ନୂତନ ଶିଖରକୁ ଛୁଇଁବ ।”
HS
(
ରେଳ ମନ୍ତ୍ରଣାଳୟ
ଶ୍ରମିକ ସ୍ପେଶାଲ ଟ୍ରେନରେ ପ୍ରାୟ 50 ଲକ୍ଷ ପ୍ରବାସୀ ଯାତ୍ରୀଙ୍କୁ 85 ଲକ୍ଷରୁ ଅଧିକ ମାଗଣା ଭୋଜନ ଏବଂ ପ୍ରାୟ 1.25 କୋଟି ପାଣି ବୋତଲ ବାଣ୍ଟିଛି ଭାରତୀୟ ରେଳ
• 28 ମେ’ 2020 ସୁଦ୍ଧା, ଦେଶର ବିଭିନ୍ନ ରାଜ୍ୟରୁ 3736 “ଶ୍ରମିକ ସ୍ପେଶାଲ” ଟ୍ରେନ ଚଳାଚଳ
ଭାରତୀୟ ରେଳ ମେ’ 01, 2020ରୁ ଆଜିସୁଦ୍ଧା ଶ୍ରମିକ ସ୍ପେଶାଲ ଟ୍ରେନରେ ଯାତ୍ରା କରୁଥିବା ପ୍ରବାସୀମାନଙ୍କୁ 85 ଲକ୍ଷରୁ ଅଧିକ ମାଗଣା ଭୋଜନ ଏବଂ ପ୍ରାୟ 1.25 କୋଟି ମାଗଣା ପାଣି ବୋତଲ ବଣ୍ଟନ କରିଛି । ଏହି ଖାଦ୍ୟ ରେଳବାଇର ଆଇଆରସିଟିସି ଦ୍ଵାରା ପ୍ରସ୍ତୁତ କରାଯାଉଛି ଏବଂ ଏହା କ୍ଷେତ୍ରୀୟ ରେଳବାଇ ଦ୍ଵାରା ବଣ୍ଟା ଯାଉଛି । ସମସ୍ତ ଶ୍ରମିକ ସ୍ପେଶାଲ ଟ୍ରେନରେ ଯାତ୍ରା କରୁଥିବା ପ୍ରବାସୀମାନଙ୍କୁ ଖାଦ୍ୟ ଏବଂ ପାଣି ବୋତଲ ଯୋଗାଇ ଦିଆଯାଉଛି । ଆଇଆରସିଟିସି ରେଳ ନିର ଜଳ ସହିତ ଯାତ୍ରା କରୁଥିବା ପ୍ରବାସୀମାନଙ୍କୁ ପୁରୀ ଆଚାର, ରୋଟୀ ଆଚାର, କଦଳୀ, ବିସ୍କୁଟ, କେକ, ଲୁଣୀ ବିସ୍କୁଟ, କେକ ନମକିନ, ଭେଜ ପଲଉ, ପାଓ ଭାଜି, ଲେମ୍ବୁ ଭାତ ଆଚାର, ଉପମା, ପୋହା ଆଚାର ଇତ୍ୟାଦି ଖାଦ୍ୟ ପ୍ରଦାନ କରୁଛି ।
ସ୍ୱତନ୍ତ୍ର ଟ୍ରେନ ଦ୍ୱାରା ବିଭିନ୍ନ ସ୍ଥାନରେ ଫସି ରହିଥିବା ପ୍ରବାସୀ ଶ୍ରମିକ, ତୀର୍ଥଯାତ୍ରୀ, ପର୍ଯ୍ୟଟକ, ଛାତ୍ରଛାତ୍ରୀ ଏବଂ ଅନ୍ୟାନ୍ୟ ଅସହାୟ ଲୋକଙ୍କ ଯାତାୟାତ ପାଇଁ ଗୃହ ମନ୍ତ୍ରଣାଳୟର ଆଦେଶ ପରେ, ଭାରତୀୟ ରେଳବାଇ ମେ’ ପହିଲାରୁ “ଶ୍ରମିକ ସ୍ପେଶାଲ” ଟ୍ରେନ ଚଳାଚଳ କରୁଛି । ମେ’ 28, 2020 ସୁଦ୍ଧା 3736 “ଶ୍ରମିକ ସ୍ପେଶାଲ” ଟ୍ରେନ ଦେଶର ବିଭିନ୍ନ ରାଜ୍ୟରୁ ଯାତ୍ରା କରିଥିବା ବେଳେ ପ୍ରାୟ 67ଟି ଟ୍ରେନ ଯାତ୍ରାପଥରେ ରହିଛି । ଗତକାଲି  172 ଶ୍ରମିକ ସ୍ପେଶାଲ ଟ୍ରେନର ଚଳାଚଳ ହୋଇଥିଲା । ଏବେସୁଦ୍ଧା ଗତ 27 ଦିନ ମଧ୍ୟରେ ପ୍ରାୟ 50 ଲକ୍ଷ ପ୍ରବାସୀଙ୍କୁ ଶ୍ରମିକ ସ୍ପେଶାଲ ଟ୍ରେନ ମାଧ୍ୟମରେ ପରିବହନ କରାଯାଇଛି । ଏହା ଲକ୍ଷ୍ୟ କରାଯାଇଛି ଯେ, ଆଜି ଯାତାୟାତ କରୁଥିବା ଟ୍ରେନଗୁଡିକରେ ସେଭଳି ଭିଡର ପରିଲକ୍ଷିତ ହୋଇନାହିଁ ।
ଏହି 3736ଟି ଟ୍ରେନ ବିଭିନ୍ନ ରାଜ୍ୟରୁ ଯାତ୍ରା ଆରମ୍ଭ କରିଥିଲା । ସବୁଠାରୁ ଅଧିକ ଟ୍ରେନ ଯାତ୍ରା ଆରମ୍ଭ କରିଥିବା 5ଟି ପ୍ରମୁଖ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ହେଲା ଗୁଜରାଟ – 979, ମହାରାଷ୍ଟ୍ର – 695, ପଞ୍ଜାବ – 397, ଉତ୍ତରପ୍ରଦେଶ – 263 ଏବଂ ବିହାର – 263 ।
ଏହି ଶ୍ରମିକ ସ୍ପେଶାଲ ଟ୍ରେନଗୁଡିକ ଦେଶର ବିଭିନ୍ନ ରାଜ୍ୟକୁ ଯାତ୍ରା କରିଥିଲା । ସବୁଠାରୁ ଅଧିକ 5ଟି ରାଜ୍ୟକୁ ଯାଇଥିବା ଟ୍ରେନଗୁଡିକର ସଂଖ୍ୟା ହେଲା ଉତ୍ତରପ୍ରଦେଶ – 1520, ବିହାର – 1296, ଝାଡଖଣ୍ଡ – 167, ମଧ୍ୟପ୍ରଦେଶ – 121 ଏବଂ ଓଡିଶା – 139 ।
ଶ୍ରମିକ ସ୍ପେଶାଲ ଟ୍ରେନକୁ ଛାଡି ଭାରତୀୟ ରେଳ ବିଭିନ୍ନ ସ୍ଥାନରୁ ନୂଆଦିଲ୍ଲୀକୁ 15 ଯୋଡା ଟ୍ରେନ ଚଲାଉଛି ଏବଂ ଜୁନ ପହିଲାରୁ ଆହୁରି ଅଧିକ 200 ଟ୍ରେନ ଚଳାଇବାର ଯୋଜନା ରଖିଛି ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
100 ବିଶୋଧନାଗାର ଓ 500ରୁ ଅଧିକ କମ୍ପାନୀଙ୍କୁ ହାତଧୂଆ ବିଶୋଧକ ପ୍ରସ୍ତୁତି ପାଇଁ ଅନୁମତି
କରୋନା ଭୂତାଣୁ ସଂକ୍ରମଣକୁ ରୋକିବା ଲାଗି ଘୋଷିତ ଲକଡାଉନ ବେଳେ ଆବଶ୍ୟକ ସାମଗ୍ରୀ ଯୋଗାଣ ପାଇଁ କେନ୍ଦ୍ର ଓ ରାଜ୍ୟ ସରକାରମାନେ ସର୍ବବିଧ ପଦକ୍ଷେପମାନ ନେଇଛନ୍ତି । ଏହି ସଂକ୍ରମଣକୁ ପ୍ରତିହତ କରିବା ପାଇଁ ହାତଧୂଆ ବିଶୋଧକର ବହୁଳ ବ୍ୟବହାର ଦିନକୁ ଦିନ ବୃଦ୍ଧି ପାଉଛି । ଏହାକୁ ଦୃଷ୍ଟିରେ ରଖି ରାଜ୍ୟ ସରକାରଙ୍କ ଅଧିନସ୍ଥ ଅବକାରୀ ଓ କେନ ଆୟୁକ୍ତ, ଔଷଧ ନିୟନ୍ତ୍ରକ ଏବଂ ଜିଲ୍ଲାପାଳମାନଙ୍କୁ ସାନିଟାଇଜର ପାଇଁ ଆବଶ୍ୟକ ଇଥାନଲ ଉପରେ କଟକଣାକୁ ଉଠାଇଦେବା ପାଇଁ ପରାମର୍ଶ ଦିଆଯାଇଛି । ବିଶୋଧନାଗାର ଓ ଚିନିକଳ, ଯେଉଁମାନେ କି ଅଧିକ ସାନିଟାଇଜର ପ୍ରସ୍ତୁତ କରିପାରିବେ ସେମାନଙ୍କୁ ଏଗୁଡିକର ପ୍ରସ୍ତୁତି ପାଇଁ ପ୍ରୋତ୍ସାହନ ଦିଆଯାଉଛି । ଅଧିକରୁ ଅଧିକ ସାନିଟାଇଜର ପ୍ରସ୍ତୁତି ପାଇଁ ଏହି ପ୍ରସ୍ତୁତକାରୀ ପ୍ରକଳ୍ପଗୁଡିକୁ ଅହୋରାତ୍ର କାର୍ଯ୍ୟ କରିବାକୁ କୁହାଯାଇଛି । ଏବେସୁଦ୍ଧା 45ଟି ବିଶୋଧନାଗାର ଓ 564ଟି ଅନ୍ୟାନ୍ୟ ପ୍ରସ୍ତୁତକାରୀଙ୍କୁ ସାନିଟାଇଜର ପ୍ରସ୍ତୁତ ପାଇଁ ଅନୁମତି ଦିଆଯାଇଥିବା ବେଳେ ଆହୁରି ଅଧିକ 55ଟି ବିଶୋଧନାଗାରକୁ ଦିନେ ଦୁଇଦିନ ମଧ୍ୟରେ ଏଥିପାଇଁ ଅନୁମତି ପ୍ରଦାନ କରାଯିବ । ବର୍ତ୍ତମାନର ସ୍ଥିତିକୁ ଦୃଷ୍ଟିରେ ରଖି ଅଧିକରୁ ଅଧିକ ପ୍ରସ୍ତୁତକାରୀଙ୍କୁ ଏଥିପାଇଁ ପ୍ରୋତ୍ସାହିତ କରାଯାଉଛି । ସେମାନଙ୍କ ମଧ୍ୟରୁ କେତେକ ଏହାର ପ୍ରସ୍ତୁତିରେ ଲାଗିଯାଇଥିବା ବେଳେ ଆଉ କେତେକ ସପ୍ତାହକ ମଧ୍ୟରେ ଉତ୍ପାଦନ ଆରମ୍ଭ କରିବାକୁ ଯାଉଥିବାରୁ ହସ୍ପିଟାଲ ଓ ଖାଉଟିମାନଙ୍କ ପାଇଁ ପର୍ଯ୍ୟାପ୍ତ ସାନିଟାଇଜର ଉପଲବ୍ଧ ହେବ । ସାଧାରଣ ଲୋକ ଓ ହସ୍ପିଟାଲଗୁଡିକ ଯୋପରି ସୁଲଭ ମୂଲ୍ୟରେ ସାନିଟାଇଜର ପାଇପାରିବେ ସେଥିପାଇଁ ସରକାର ଏହାର ମୂଲ୍ୟ ନିର୍ଦ୍ଧାରଣ କରିଛନ୍ତି । 200 ମିଲିଲିଟର ଯୁକ୍ତ ଏକ ବୋତଲ ସାନିଟାଇଜର ମୂଲ୍ୟ 100 ଟଙ୍କାରୁ ଅଧିକ ହେବ ନାହିଁ ବୋଲି ସରକାରଙ୍କ ପକ୍ଷରୁ ସ୍ପଷ୍ଟିକରଣ ଦିଆଯାଇଛି । ସେହିପରି ଅଧିକ ମାତ୍ରାରେ ଉପଲବ୍ଧ ସାନିଟାଇଜର ବୋତଲର ମୂଲ୍ୟ ତାହାର ପରିମାଣ ହିସାବରେ ଧାର୍ଯ୍ୟ କରାଯାଇଛି ।
କ୍ୟାବିନେଟ
ସ୍ୱାସ୍ଥ୍ୟ ଅନୁସନ୍ଧାନ ବିଭାଗ  ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ  ମଧ୍ୟରେ ସହାୟକ ପ୍ରଯୁକ୍ତି ବିଦ୍ୟା ଉପରେ ପ୍ରକଳ୍ପ ସହଯୋଗ ଚୁକ୍ତିନାମା ସ୍ୱାକ୍ଷରକୁ କ୍ୟାବିନେଟ୍ ଅନୁମୋଦନ କରିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟରେ ସ୍ୱାସ୍ଥ୍ୟ ଅନୁସନ୍ଧାନ ବିଭାଗ  ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ  ମଧ୍ୟରେ ପ୍ରକଳ୍ପ ସହଯୋଗ ଚୁକ୍ତିନାମା ସ୍ୱାକ୍ଷର ହୋଇଥିବାରୁ ମୁଖ୍ୟତଃ ଅନୁସନ୍ଧାନ, ଉଦ୍ଭାବନ ଏବଂ ଦକ୍ଷତା ବିକାଶ ମାଧ୍ୟମରେ ଉଚ୍ଚମାନର ସୁଲଭ ସହାୟକ ପ୍ରଯୁକ୍ତି ବିଦ୍ୟାକୁ ପ୍ରୋତ୍ସାହିତ କରାଯିବ ବୋଲି ସୂଚନା ଦିଆଯାଇଛି ।
ପ୍ରକଳ୍ପ ସହଯୋଗ ଚୁକ୍ତିନାମା  ରେ ୧୦/୧୦/୨୦୨୨ ରେ ଡବ୍ଲ୍ୟୁଏଚ୍ଓ ଦ୍ୱାରା ଏବଂ ୧୮/୧୦/୨୦୨୨ ରେ ସ୍ୱାସ୍ଥ୍ୟ ଅନୁସନ୍ଧାନ ବିଭାଗ  ଦ୍ୱାରା ସ୍ୱାକ୍ଷରିତ ହୋଇଥିଲା ।
ସହାୟତା ପ୍ରଦାନକାରୀ ଜ୍ଞାନକୌଶଳର ପ୍ରବେଶ, ଗବେଷଣା ଏବଂ ନବସୃଜନ ପ୍ରତିପୋଷଣ ଏବଂ ଉପଯୁକ୍ତ ତାଲିମ କାର୍ଯ୍ୟକ୍ରମର ବିକାଶ ଏବଂ ପ୍ରସାର ଦିଗରେ ବିଶ୍ୱସ୍ତରୀୟ ଦୃଷ୍ଟି ଆକର୍ଷଣ କରିବା ପାଇଁ ଏହି ସହଯୋଗ କାର୍ଯ୍ୟ କରିବାକୁ ଲକ୍ଷ୍ୟ ରଖିଛି ।…
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ୱିତୀୟ ଯୁବ ସଂସଦ ମହୋତ୍ସବର ବିଜେତା ଓ ଫାଇନାଲ ପ୍ୟାନେଲିଷ୍ଟମାନଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ସମସ୍ତ ଅଭିଭାଷଣକୁ ଟୁଇଟ୍ କରି ସଫଳ ଯୁବ ପ୍ରତିଯୋଗୀଙ୍କୁ ସମ୍ମାନିତ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦ୍ୱିତୀୟ ଯୁବ ସଂସଦ ମହୋତ୍ସବର ବିଜେତା ଓ ଫାଇନାଲ ପ୍ୟାନେଲିଷ୍ଟମାନଙ୍କୁ ପ୍ରଶଂସା କରିଛନ୍ତି। ଭିଡିଓ କନଫରେନ୍ସ ମାଧ୍ୟମରେ ସମାରୋହରେ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଆଜି ହୋଇଥିବା ଆପଣମାନଙ୍କର ଆଲୋଚନା ଏବଂ ବିଚାରବିମର୍ଶ ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ଆପଣମାନଙ୍କର ଭାଷଣ ମୁଁ ଶୁଣିଥିଲି, ଏହି ସମୟରେ ମୋ ମନରେ ଏକ ବିଚାର ଉତ୍ପନ୍ନ ହେଲା ଏବଂ ମୁଁ ଏହି ନିଷ୍ପତ୍ତି ନେଲି ଯେ କେବଳ ତିନି ଜଣ ବିଜେତାମାନଙ୍କର ନୁହନ୍ତି, ବରଂ ଭାଷଣର ରେକର୍ଡ ମିଳିବା ପରେ ସମସ୍ତ ଫାଇନାଲିଷ୍ଟଙ୍କର ଅଭିଭାଷଣକୁ ନିଜର ଟୁଇଟର ହ୍ୟାଣ୍ଡେଲରୁ ଟୁଇଟ୍ କରିବି ।”
ପ୍ରଧାନମନ୍ତ୍ରୀ ଟୁଇଟ ନିମ୍ନରେ ଉଲ୍ଲେଖ କରାଯାଇଛି ।
ପ୍ରତିରକ୍ଷା ମନ୍ତ୍ରଣାଳୟ
ବ୍ରହ୍ମୋସ ସୁପରସୋନିକ କ୍ରୁଜ କ୍ଷେପଣାସ୍ତ୍ରର ସଫଳ ପରୀକ୍ଷଣ
ଭାରତୀୟ ନୌସେନାର ଅଦୃଶ୍ୟ ବିଧ୍ଵଂସକ ଦ୍ଵାରା ଆଇଏନଏସ ଚେନ୍ନାଇରୁ ହେଲା ପରୀକ୍ଷା
ସୁପରସୋନିକ କ୍ରୁଜ କ୍ଷେପଣାସ୍ତ୍ର ବ୍ରହ୍ମୋସର ଆଜି ସଫଳ ପରୀକ୍ଷଣ କରାଯାଇଛି । ଭାରତୀୟ ନୌସେନା ନିର୍ମିତ ଅଦୃଶ୍ୟ ବିଧ୍ଵଂସକ ଦ୍ଵାରା ଆଇଏନଏସ ଚେନ୍ନାଇରୁ ଏହା ଆରବ ସାଗରରେ ନିର୍ଭୁଲ ଲକ୍ଷ୍ୟଭେଦ କରିଛି । ଅନେକ ଉଚ୍ଚ ମାନ ଓ ଜଟିଳ ପରୀକ୍ଷା ନିରୀକ୍ଷା ପରେ ଏହା ସଫଳତାର ସହ ନିର୍ଦ୍ଦିଷ୍ଟ ଲକ୍ଷ୍ୟଭେଦ କରିବାରେ ସକ୍ଷମ ହୋଇଛି ।
ଯୁଦ୍ଧ ଜାହାଜର ପ୍ରମୁଖ ପ୍ରହାରକାରୀ ଭାବେ ପରିଚିତ ବ୍ରହ୍ମୋସ ଭାରତୀୟ ନୌସେନାର ଅମୋଘ ଅସ୍ତ୍ର ଭାବେ ବହୁ ଦୂରରେ ଥିବା ଶତ୍ରୁର ଲକ୍ଷ୍ୟସ୍ଥଳୀ ଠାବ କରି ତାକୁ ଧ୍ଵଂସ କରିଦେଇପାରିବ । ଭାରତ ଓ ରୁଷର ମିଳିତ ପ୍ରୟାସରେ ଏହି କ୍ଷେପଣାସ୍ତ୍ର ବ୍ରହ୍ମୋସର ପରିପାଟି ବିକଶିତ ହୋଇଛି ।
ରକ୍ଷାମନ୍ତ୍ରୀ ଶ୍ରୀ ରାଜନାଥ ସିଂ, ଭାରତୀୟ ପ୍ରତିରକ୍ଷା ଗବେଷଣା ପ୍ରତିଷ୍ଠାନ , ବ୍ରହ୍ମୋସ ଓ ଭାରତୀୟ ନୌସେନାକୁ ଏହି ସଫଳତା ପାଇଁ ଅଭିନନ୍ଦନ ଜଣାଇଛନ୍ତି । ଡିଆରଡିଓ ଅଧ୍ୟକ୍ଷ ତଥା ଡିଡିଆରଏଣ୍ଡଡି ସଚିବ ଡଃ ଜି. ସତୀଶ ରେଡ୍ଡୀ ମଧ୍ୟ ଏହି ସଫଳତା ନିମନ୍ତେ ଡିଆରଡିଓ , ବ୍ରହ୍ମୋସ ଓ ଭାରତୀୟ ନୌସେନାକୁ ଏଥିପାଇଁ ଅଭିନନ୍ଦନ ଜଣାଇଛନ୍ତି । ବ୍ରହ୍ମୋସ ଭାରତୀୟ ସଶସ୍ତ୍ର ସେନାର ସାମର୍ଥ୍ୟକୁ ମଜବୁତ କରିବ ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ ଇଜିପ୍ଟ ରାଷ୍ଟ୍ରପତି ଅବଦେଲ ଫତ୍ତେ ଅଲ-ସିସିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ଆଜି ଏକ ଟେଲିଫୋନ ବାର୍ତ୍ତାଳାପରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଦ-ଉଲ-ଫିତର ପାଇଁ ଇଜିପ୍ଟ ରାଷ୍ଟ୍ରପତି ଅବଦେଲ ଫତ୍ତେ ଅଲ-ସିସି ଏବଂ ଇଜିପ୍ଟବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏହି ଅଭିନନ୍ଦନ ଗ୍ରହଣ କରିବା ବେଳେ ଇଜିପ୍ଟ ଏବଂ ଭାରତକୁ ବିଶ୍ୱର ସର୍ବ ପୁରାତନ ସଭ୍ୟତା ବୋଲି ଇଜିପ୍ଟ ରାଷ୍ଟ୍ରପତି କହିଥିଲେ । ଦୁଇଦେଶ ମଧ୍ୟରେ ବୃଦ୍ଧି ପାଉଥିବା ଦ୍ୱିପାକ୍ଷିକ ସମ୍ପର୍କକୁ ନେଇ ଖୁସି ବ୍ୟକ୍ତ କରିଥିଲେ ।
କୋଭିଡ-19 ସଙ୍କଟ ସମୟରେ ଇଜିପ୍ଟରେ ବସବାସ କରୁଥିବା ଭାରତୀୟ ନାଗରିକଙ୍କ ସୁରକ୍ଷା ତଥା ସେମାନଙ୍କ କଲ୍ୟାଣ ପାଇଁ ଇଜିପ୍ଟ କର୍ତ୍ତୃପକ୍ଷଙ୍କ ସହାୟତା ଲାଗି ପ୍ରଧାନମନ୍ତ୍ରୀ କୃତଜ୍ଞତା ଜଣାଇଥିଲେ ।
କୋଭିଡ-19 ମହାମାରୀକୁ ଦୃଷ୍ଟିରେ ରଖି ଚଳିତ ବର୍ଷ ପ୍ରଧାନମନ୍ତ୍ରୀ ତାଙ୍କ ଇଜିପ୍ଟ ଗସ୍ତକୁ ସ୍ଥଗିତ ରଖିବା ବିଷୟ ଉଲ୍ଲେଖ କରିବା ସହିତ ପରିସ୍ଥିତି ଅନୁକୂଳ ହେବା ମାତ୍ରେ ରାଷ୍ଟ୍ରପତି ସିସିଙ୍କୁ ଭେଟିବାର ଇଚ୍ଛା ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ପ୍ରତାପ ଭାଇ ଶାହଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଗୁଜରାଟର ପୂର୍ବତନ ଅର୍ଥ ମନ୍ତ୍ରୀ ଶ୍ରୀ ପ୍ରତାପ ଭାଇ ଶାହଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ ସାଧାରଣ ଜୀବନ ଏବଂ ସାମ୍ବାଦିକତା କ୍ଷେତ୍ରରେ ତାଙ୍କର ଅବଦାନକୁ ସ୍ମରଣ କରିବା ସହିତ ଦିବଙ୍ଗତ ଆତ୍ମାର ଶାନ୍ତି ପାଇଁ ପ୍ରାର୍ଥନା କରିଛନ୍ତି । ଶୋକ ସନ୍ତପ୍ତ ପରିବାର ପ୍ରତି ଶ୍ରୀ ମୋଦୀ ସମବେଦନା ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଶୁରା ଅବସରରେ ଇମାମ ହୁସେନ ଙ୍କ ବଳିଦାନକୁ ମନେ ପକାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଶୁରା ଅବସରରେ ଇମାମ ହୁସେନ ଙ୍କ ବଳିଦାନକୁ ମନେ ପକାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି, “ଆମେ ଇମାମ ହୁସେନ ଙ୍କ ବଳିଦାନକୁ ମନେ ପକାଉଛେ । ତାଙ୍କ ପାଇଁ ସତ୍ୟ ଏବଂ ନ୍ୟାୟର ମୂଲ୍ୟଠାରୁ ଅନ୍ୟ କୌଣସି ଜିନିଷ ଗୁରୁତ୍ୱପୂର୍ଣ୍ଣ ନ ଥିଲା । ସମାନତା ତଥା ନ୍ୟାୟ ଉପରେ ତାଙ୍କର ଗୁରୁତ୍ୱାରୋପ କେବଳ ମୂଲ୍ୟବାନ ତାହା ନୁହେଁ ବରଂ ଅନେକଙ୍କୁ ବଳ ଦେଇଥାଏ ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୁରେଭି ବାତ୍ୟା କାରଣରୁ ଉତ୍ପନ୍ନ ସ୍ଥିତି ନେଇ ତାମିଲନାଡ଼ୁ ମୁଖ୍ୟମନ୍ତ୍ରୀଙ୍କ ସହ ଆଲୋଚନା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାମିଲନାଡ଼ୁରେ ଘୂର୍ଣ୍ଣବାତ୍ୟା ବୁରେଭି କାରଣରୁ ଉତ୍ପନ୍ନ ହୋଇଥିବା ସ୍ଥିତି ନେଇ ରାଜ୍ୟର ମୁଖ୍ୟମନ୍ତ୍ରୀ ଥିରୁ ଏଡପ୍ପାଡି କେ ପାଲାନିସ୍ୱାମୀଙ୍କ ସହିତ କଥାବାର୍ତ୍ତା କରିଛନ୍ତି।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି, “ତାମିଲନାଡ଼ୁ ମୁଖ୍ୟମନ୍ତ୍ରୀ ଥିରୁ ମହୋଦୟଙ୍କ ସହିତ ଟେଲିଫୋନ ଯୋଗେ କଥା ହୋଇଛି। ଆମେ ବୁରେଭି ଘୂର୍ଣ୍ଣିଝଡ଼ କାରଣରୁ ରାଜ୍ୟରେ ଦେଖାଦେଇଥିବା ସ୍ଥିତି ନେଇ ଆଲୋଚନା କଲୁ। କେନ୍ଦ୍ର ସରକାରଙ୍କ ପକ୍ଷରୁ ତାମିଲନାଡୁକୁ ଯଥାସମ୍ଭବ ସହାୟତା ଯୋଗାଇ ଦିଆଯିବ। ମୁଁ ପ୍ରଭାବିତ ଅଞ୍ଚଳରେ ରହୁଥିବା ଲୋକମାନଙ୍କର ସୁରକ୍ଷା ଓ ମଙ୍ଗଳ କାମନା କରୁଛି।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେଦାରନାଥ ଧାମରେ ଚାଲିଥିବା ଉନ୍ନୟନ କାର୍ଯ୍ୟର ସମୀକ୍ଷା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି  କେଦାରନାଥ ଧାମରେ ଚାଲିଥିବା ବିକାଶମୂଳକ କାର୍ଯ୍ୟର ସମୀକ୍ଷା କରିଛନ୍ତି । ଏହି ସମୀକ୍ଷା ମଧ୍ୟରେ କେଦାରନାଥ ଧାମର ଭିତ୍ତିଭୂମିର ବିକାଶ ଅନ୍ତର୍ଭୁକ୍ତ । ଏହା ଫଳରେ ସେଠାକୁ ଅଧିକରୁ ଅଧିକ ତୀର୍ଥଯାତ୍ରୀ ପରିଦର୍ଶନରେ ଯାଇପାରିବେ ।
ତୀର୍ଥଯାତ୍ରୀଙ୍କୁ ସୁହାଇଲାଭଳି ପରିବେଶଧର୍ମୀ ସୁବିଧା ସୃଷ୍ଟି କରିବା ଉପରେ ପ୍ରଧାନମନ୍ତ୍ରୀ ଗୁରୁତ୍ଵାରୋପ କରିଛନ୍ତି । କେଦାରନାଥ ଏବଂ ଏହାର ଆଖପାଖ ଅଞ୍ଚଳର ବିକାଶ ପାଇଁ ଅତ୍ୟାଧୁନିକ ପ୍ରଯୁକ୍ତିବିଦ୍ୟାର ଉପଯୋଗ ଉପରେ ମଧ୍ୟ ଶ୍ରୀ ମୋଦୀ ଜୋର ଦେଇଛନ୍ତି ।
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଜାନୁୟାରୀ ୧୫ରେ ସିକନ୍ଦରାବାଦକୁ ବିଶାଖାପଟ୍ଟନମ ସହ ଯୋଡୁଥିବା ବନ୍ଦେ ଭାରତ ଏକ୍ସପ୍ରେସ ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାନୁୟାରୀ ୧୫ ପୂର୍ବାହ୍ନ ୧୦.୩୦ ବେଳେ ଭିଡିଓ କନଫରେନ୍ସିଂ ମାଧ୍ୟମରେ ସିକନ୍ଦରାବାଦକୁ ବିଶାଖାପଟ୍ଟନମ ସହ ଯୋଡୁଥିବା ବନ୍ଦେ ଭାରତ ଏକ୍ସପ୍ରେସକୁ ପତାକା ହଲାଇ ଶୁଭାରମ୍ଭ କରିବେ ।
ଏହା ଭାରତୀୟ ରେଳବାଇ ଦ୍ୱାରା ଆରମ୍ଭ ହୋଇଥିବା ଅଷ୍ଟମ ବନ୍ଦେ ଭାରତ ଏକ୍ସପ୍ରେସ ହେବ ଓ ପ୍ରାୟ ୭୦୦ କିଲୋମିଟର ଅତିକ୍ରମ କରି ତେଲେଙ୍ଗାନା ଓ ଆନ୍ଧ୍ରପ୍ରଦେଶ ଭଳି ଦୁଇ ତେଲୁଗୁ ଭାଷାଭାଷୀ ଅଞ୍ଚଳକୁ ଯୋଡୁଥିବା ପ୍ରଥମ ଟ୍ରେନ ହେବ । ଆନ୍ଧ୍ର ପ୍ରଦେଶର ବିଶାଖାପଟ୍ଟନମ, ରାଜମହେନ୍ଦ୍ରୀ ଓ ବିଜୟୱାଡା ଷ୍ଟେସନ ଓ ତେଲେଙ୍ଗାନାର ଖମ୍ମାମ, ୱାରାଙ୍ଗଲ ଓ ସିକନ୍ଦରାବାଦ ଷ୍ଟେସନରେ ଏହି ଟ୍ରେନର ଷ୍ଟପେଜ ରହିବ ।
ସ୍ୱଦେଶୀ ଜ୍ଞାନକୌଶଳରେ ଡିଜାଇନ ହୋଇଥିବା ବନ୍ଦେ ଭାରତ ଏକ୍ସପ୍ରେସରେ ଉନ୍ନତମାନର ଯାତ୍ରୀ ସୁବିଧା ଉପଲବ୍ଧ । ଏହା ରେଳ ଯାତ୍ରୀଙ୍କୁ ଦ୍ରୁତ, ଆରାମଦାୟକ ଓ ସୁବିଧାଜନକ ଯାତ୍ରା ଅଭିଜ୍ଞତା ପ୍ରଦାନ କରିବ ।
SR
(
ରେଳ ମନ୍ତ୍ରଣାଳୟ
ପୂର୍ବତଟ ରେଳପଥ ମଧ୍ୟରେ ପିଆରଏସ ଡାଟା ଆଧାର ଭୁବନେଶ୍ୱରରୁ କାର୍ଯ୍ୟାରମ୍ଭ
ଏହା ମଧ୍ୟ ପୂର୍ବତଟ ରେଳପଥକୁ ଯଥେଷ୍ଟ ସହାୟକ ହେବ
ନୂତନ ଟ୍ରେନ୍ ପ୍ରଚଳନ କ୍ଷେତ୍ରରେ ଏହା ଯୋଗାଯୋଗ ସମସ୍ୟା ଠାରୁ ଦୂରେଇ ରହିବ
ପୂର୍ବ ତଟ ରେଳପଥ  ର ପାସେଞ୍ଜର ରିଜର୍ଭେସନ୍ ସିଷ୍ଟମ୍ ବା ଯାତ୍ରୀ ସଂରକ୍ଷଣ ପ୍ରଣାଳୀ  ଡାଟା ବେସ୍ ଆଜି  ଠାରୁ ଭୁବନେଶ୍ୱରରୁ କାର୍ଯ୍ୟ ଆରମ୍ଭ କରିଛି | ପୂର୍ବ ତଟ ରେଳପଥ ବର୍ତ୍ତମାନ ଏହାର ପରିସୀମା ମଧ୍ୟରୁ ଉତ୍ପନ୍ନ ହେଉଥିବା ଟ୍ରେନ୍ ଗୁଡିକ ପାଇଁ ସମସ୍ତ ପ୍ରକାର ଯାତ୍ରୀ ସଂରକ୍ଷଣ କାର୍ଯ୍ୟକଳାପ ପରିଚାଳନା ପାଇଁ ଆତ୍ମ ନିର୍ଭରଶୀଳ ଏବଂ ଅନ୍ୟ ରେଳ / କେନ୍ଦ୍ର ଗୁଡିକ ଉପରେ ନିର୍ଭର କରିବ ନାହିଁ |
ଏହା ମଧ୍ୟ ପୂର୍ବ ତଟ ରେଳପଥକୁ ଆତ୍ମନିର୍ଭରଶୀଳ କରିବ ଏବଂ ଟ୍ରେନର କାର୍ଯ୍ୟସୂଚୀରେ ପରିବର୍ତ୍ତନ ହେଉ କିମ୍ବା ନୂତନ ଟ୍ରେନର ପ୍ରାରମ୍ଭିକ ଚଳାଚଳ ପାଇଁ ସଂରକ୍ଷଣ କ୍ଷେତ୍ରରେ ପରିଚାଳନାଗତ କାର୍ଯ୍ୟକଳାପକୁ ନିଜେ ସୁରୁଖୁରୁରେ କାର୍ଯ୍ୟକାରୀ କରିପାରିବ ଏବଂ ପୂର୍ବର ଯୋଗାଯୋଗ ଜନିତ ସମସ୍ୟା ଗୁଡିକ ଠାରୁ ଭ୍ରାନ୍ତି ପାଇବ |
ଭୁବନେଶ୍ୱରରେ 1 ଏପ୍ରିଲ 2003 ଠାରୁ ମୁଖ୍ୟାଳୟ ସହିତ ପୂର୍ବ ତଟ ରେଳପଥ ଗଠନ ହେବା ପରଠାରୁ ଏହାର ପରିସୀମା ମଧ୍ୟରୁ ଉତ୍ପନ୍ନ ସମସ୍ତ ଟ୍ରେନର ତଥ୍ୟ ସଂରଚନା କାର୍ଯ୍ୟକଳାପ କୋଲକାତାରେ ପୂର୍ବ ରେଳପଥ ଡାଟାବେସ୍ ସହିତ କାର୍ଯ୍ୟକାରୀ କରୁଥିଲା |
ପୂର୍ବ ରେଳପଥରୁ ପୂର୍ବ ତଟ ରେଳପଥକୁ ଡାଟାବେସର ବିକେନ୍ଦ୍ରୀକରଣର ଶକ୍ତି ପ୍ରଥମେ ରେଳ ବୋର୍ଡ ଦ୍ୱାରା 2014 ମସିହାରେ ପ୍ରଦାନ କରାଯାଇଥିଲା କିନ୍ତୁ ବୈଷୟିକ ସମସ୍ୟା ହେତୁ ଏହା ରୂପ ନେଇ ପାରିନଥିଲା | ପରେ ପୂର୍ବ ରେଳପଥରୁ ପିଆରଏସ ଡାଟାବେସର ବିକେନ୍ଦ୍ରୀକରଣ ପାଇଁ ରେଳ ବୋର୍ଡ ନୂତନ ଅନୁମୋଦନ ପ୍ରଦାନ କରିଛି |
ସେହି ଅନୁଯାୟୀ, ସମସ୍ତ ଟ୍ରେନ୍ ଗୁଡିକର ତଥ୍ୟ ସଂରଚନା କାର୍ଯ୍ୟକଳାପ ପରିଚାଳନା ପାଇଁ ତାଲିମପ୍ରାପ୍ତ କର୍ମଚାରୀଙ୍କ ସହ ଭୁବନେଶ୍ୱରର ରେଳ ସଦନ ଠାରେ ଥିବା ମୁଖ୍ୟାଳୟରେ ପୂର୍ବତଟ ରେଳପଥ ନିଜର ଡାଟାବେସ୍ ସେଣ୍ଟର ଆରମ୍ଭ କରିଛି | ପୂର୍ବତଟ ରେଳପଥର ମହାପ୍ରବନ୍ଧକ ଶ୍ରୀ ମନୋଜ ଶର୍ମା ଭୁବନେଶ୍ୱର ଠାରେ ପିଆରଏସ ଡାଟାବେସ କାର୍ଯ୍ୟକାରୀ କରାଇବାରେ ନିୟୋଜିତ କର୍ମଚାରୀ ଓ ଅଧିକାରୀ ମାନଙ୍କୁ ଶୁଭେଚ୍ଛା ଜଣାଇଛନ୍ତି |
RoM
(Visitor Counter : 6
କ୍ୟାବିନେଟ
ଭାରତ ଏବଂ ପୋଲାଣ୍ଡ ମଧ୍ୟରେ ଅପରାଧିକ ମାମଲାରେ ପାରସ୍ପରିକ ଆଇନଗତ ସହାୟତା ସମ୍ବନ୍ଧିତ ସନ୍ଧିକୁ କ୍ୟାବିନେଟ୍ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ରୀୟ ମନ୍ତ୍ରୀମଣ୍ଡଳ ଭାରତ ଏବଂ ପୋଲାଣ୍ଡ ଗଣରାଜ୍ୟର ସରକାର ମଧ୍ୟରେ ଅପରାଧିକ ମାମଲାରେ ପରସ୍ପର ଆଇନଗତ ସହାୟତା ସମ୍ବନ୍ଧିତ ସନ୍ଧିକୁ ମଞ୍ଜୁରି ପ୍ରଦାନ କରିଛନ୍ତି। ଏହାର ଉଦ୍ଦେଶ୍ୟ ପରସ୍ପର ଆଇନଗତ ସହାୟତା ମାଧ୍ୟମରେ ଆତଙ୍କବାଦ ସମ୍ବନ୍ଧିତ ଅପରାଧ ସମେତ ଅନ୍ୟ ଅପରାଧଗୁଡ଼ିକର ଅନୁସନ୍ଧାନ ଏବଂ ଅଭିଯୋଜନରେ ଉଭୟ ଦେଶର କ୍ଷମତା ଏବଂ ପ୍ରଭାବଶୀଳତାରେ ବୃଦ୍ଧି କରିବା ଅଟେ।
ଲାଭ :
ଏହି ସନ୍ଧିର ଉଦ୍ଦେଶ୍ୟ ଆପରାଧିକ ମାମଲାରେ ସହଯୋଗ ଏବଂ ପାରସ୍ପରିକ ଆଇନଗତ ସହାୟତା ମାଧ୍ୟମରେ ଅପରାଧର ଯାଞ୍ଚ ଏବଂ ଅଭିଯୋଜନରେ ଉଭୟ ଦେଶର କାର୍ଯ୍ୟଦକ୍ଷତାକୁ ବୃଦ୍ଧି କରିବା। ଆନ୍ତର୍ଜାତିକ ଅପରାଧ ଏବଂ ଆତଙ୍କବାଦ ସହିତ ଏହାର ସମ୍ପର୍କ ସନ୍ଦର୍ଭରେ, ପ୍ରସ୍ତାବିତ ସନ୍ଧି, ଅପରାଧର ଯାଞ୍ଚ ଏବଂ ଅଭିଯୋଜନ ସହିତ ଅପରାଧର ବୃଦ୍ଧି, ଏହାର ସହାୟକ ଉପକରଣ ତଥା ଆତଙ୍କବାଦୀ କାର୍ଯ୍ୟର ଆର୍ଥିକ ସହାୟତା ସମ୍ପର୍କିତ ଅର୍ଥର ଚିହ୍ନଟ କରିବା, ରୋକିବା ଏବଂ ଜବତ କରିବାରେ ପୋଲାଣ୍ଡ ସହିତ ଦ୍ବିପାକ୍ଷୀୟ ସହଯୋଗ ପାଇଁ ଏକ ବ୍ୟାପକ ଆଇନଗତ ଢାଞ୍ଚା ପ୍ରଦାନ କରିବ।
ଏହି ସନ୍ଧିରେ ସ୍ବାକ୍ଷର ଓ ଅନୁମୋଦନ ପରେ, ସିଆରପିସି 1973 ର ପ୍ରାସଙ୍ଗିକ ବ୍ୟବସ୍ଥା ଅନୁସାରେ ଉପଯୁକ୍ତ ରାଜପତ୍ର ଅଧିସୂଚନା ଜାରି କରାଯିବ ଯଦ୍ବାରା ଭାରତରେ ସନ୍ଧିର ବ୍ୟବସ୍ଥାକୁ ଫଳପ୍ରଦ ଭାବରେ ଲାଗୁ କରାଯାଇପାରିବ। ରାଜପତ୍ର ଅଧିସୂଚନା ସରକାରୀ କାର୍ଯ୍ୟକ୍ଷେତ୍ର ବାହାରେ, ସାଧାରଣ ଜନତାଙ୍କ ପାଇଁ ଉପଲବ୍ଧ ରହିଛି ଏବଂ ଏହି ସନ୍ଧି ଆପରାଧିକ ମାମଲାରେ ପରସ୍ପର ଆଇନଗତ ସହାୟତା ସନ୍ଦର୍ଭରେ ଭାରତ ଏବଂ ପୋଲାଣ୍ଡ ମଧ୍ୟରେ ପାରସ୍ପରିକ ସହଯୋଗ ଏବଂ ଅଧିକ ସଚେତନତା ଏବଂ ପାରଦର୍ଶିତା ପ୍ରଦାନ କରିବ।
ଏହା ପୋଲାଣ୍ଡ ସମ୍ପର୍କିତ ଆପରାଧିକ କାର୍ଯ୍ୟର ନିୟନ୍ତ୍ରଣରେ ଭାରତର ପ୍ରଭାବଶୀଳତାକୁ ବୃଦ୍ଧି କରିବ। ଗୋଟିଏ ଥର ଏହା କାର୍ଯ୍ୟକ୍ଷମ ହେବା ପରେ, ସନ୍ଧି ମାଧ୍ୟମରେ ସଙ୍ଗଠିତ ଅପରାଧ ଏବଂ ଆତଙ୍କବାଦୀଙ୍କ କାର୍ଯ୍ୟକଳାପ ବିଷୟରେ ଇନପୁଟ୍ ଏବଂ ଉନ୍ନତ ସୂଚନା ପ୍ରାପ୍ତ କରିବାରେ ସହାୟତା ମିଳିବ। ଏହା ସହିତ ଏହାର ବ୍ୟବହାର ଆଭ୍ୟନ୍ତରୀଣ ସୁରକ୍ଷା କ୍ଷେତ୍ରରେ ନିତୀଗତ ନିଷ୍ପତ୍ତିକୁ ଉନ୍ନତ କରିବା ପାଇଁ ମଧ୍ୟ କରାଯାଇପାରିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାମିଲନାଡୁର ଥାଞ୍ଜାଭୁରରେ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପୀଡିତଙ୍କ ପାଇଁ ପିଏମଏନ୍ଆରଏଫ୍ ରୁ ଅନୁକମ୍ପା ମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାମିଲନାଡୁର ଥାଞ୍ଜାଭୁରରେ ହୋଇଥିବା ଏହି ଦୁର୍ଘଟଣା ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ତାମିଲନାଡୁର ଥାଞ୍ଜାଭୁରରେ ଦୁର୍ଘଟଣାର ଶିକାର ହୋଇଥିବା ବ୍ୟକ୍ତିଙ୍କ ପାଇଁ ଶ୍ରୀ ମୋଦୀ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି  ରୁ ଅନୁକମ୍ପା ମୂଳକ ସହାୟତା ରାଶି ଘୋଷଣା କରିଛନ୍ତି ।
ଏକାଧିକ ଟୁଇଟ୍ ଉପରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ତାମିଲନାଡୁର ଥାଞ୍ଜାଭୁରରେ ଘଟିଥିବା ଦୁର୍ଘଟଣାରେ ଗଭୀର ଦୁଃଖ ଅନୁଭବ କରିଛି । ଏହି ଦୁଃଖଦ ସମୟରେ ଶୋକସନ୍ତପ୍ତ ପରିବାରବର୍ଗଙ୍କ ସହ ମୋର ଚିନ୍ତାଧାରା ଅଛି । ମୁଁ ଆଶା କରୁଛି ଆହତମାନେ ଶୀଘ୍ର ସୁସ୍ଥ ହୋଇଯିବେ: ପ୍ରଧାନମନ୍ତ୍ରୀ”
“ତାମିଲନାଡୁର ଥାଞ୍ଜାଭୁରରେ ଦୁର୍ଘଟଣା ହେତୁ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମଏନ୍ଆରଏଫ୍ରୁ ୨ ଲକ୍ଷ ଟଙ୍କା ଦିଆଯିବ । ଆହତମାନଙ୍କୁ ୫୦,୦୦୦ ଟଙ୍କା ପ୍ରଦାନ କରାଯିବ: ପ୍ରଧାନମନ୍ତ୍ରୀ”
HP
(
ଶକ୍ତି ମନ୍ତ୍ରଣାଳୟ
ପାୱାର ପ୍ଲାଂଟ୍ ପାଇଁ ଘରୋଇ କୋଇଲାର ଆବଶ୍ୟକ ପରିମାଣ ନିର୍ଦ୍ଧାରଣ କରିବାକୁ ସିଇଏକୁ ନିର୍ଦ୍ଦେଶ
ଶକ୍ତି ମନ୍ତ୍ରଣାଳୟ ଶକ୍ତି ବି   ଅଧୀନରେ କୋଇଲା ବ୍ୟବହାର କରୁଥିବା ପାୱାର ପ୍ଲାଂଟ୍ ପାଇଁ ଘରୋଇ କୋଇଲାର ଆବଶ୍ୟକ ପରିମାଣ ନିର୍ଦ୍ଧାରଣ କରିବାକୁ ସିଇଏକୁ କହିଛନ୍ତି
ଘରୋଇ ଉତ୍ପାଦନକାରୀ, ଯେଉଁମାନେ କୋଇଲା ପାଇଁ ନିଲାମ ଧରନ୍ତି ଏବଂ ପ୍ରତି ବଦଳରେ ଶକ୍ତି ବିକ୍ରୟ କରନ୍ତି, ସେମାନଙ୍କ ପାଇଁ ଆମଦାନୀ କରା ଯାଉଥିବା କୋଇଲା ୧୦ ପ୍ରତିଶତ ମିଶାଇବା ବାଧ୍ୟତାମୂଳକ ଅଟେ
୨୯ ମେ ୨୦୨୨, ପିଆଇବି, ଦିଲ୍ଲୀ
ଶକ୍ତି ମନ୍ତ୍ରଣାଳୟ ଶକ୍ତି ବି   ଅଧୀନରେ କୋଇଲା ବ୍ୟବହାର କରୁଥିବା ପାୱାର ପ୍ଲାଂଟ୍ ଗୁଡିକଙ୍କ ପାଇଁ ଘରୋଇ କୋଇଲାର ଆବଶ୍ୟକ ପରିମାଣ ନିର୍ଦ୍ଧାରଣ କରିବା ନିମନ୍ତେ ୧୦ % ଅମଦାନୀକୃତ କୋଇଲାର ମିଶ୍ରଣକୁ ବିଚାରକୁ ନେବାକୁ ସିଇଏକୁ ନିର୍ଦ୍ଦେଶ ପ୍ରଦାନ କରିଛନ୍ତି, ଯାହା ଶକ୍ତି ଦୃଷ୍ଟିରୁ ଘରୋଇ କୋଇଲାର ହାରାହାରି ୧୫% ସହିତ ସମାନ ଅଟେ । ଶକ୍ତି ବି   ହେଉଛି ପାୱାର ପ୍ଲାଂଟ ଗୁଡିକଙ୍କ ପାଇଁ ଗବାକ୍ଷ ସଦୃଶ, ଯେଉଁ ମାନଙ୍କର କୋଇଲା ନିମନ୍ତେ ନିଲାମ ଧରିବା ପାଇଁ ସାମର୍ଥ୍ୟ ରହିଛି, ଏହି କୋଇଲାକୁ ବ୍ୟବହାର କରି ଶକ୍ତି ଉତ୍ପାଦନ କରିବା ଏବଂ ଡେ ଆହେଡ୍ ମାର୍କେଟ  ବା ସ୍ୱଳ୍ପକାଳୀନ ପିପିଏ ପାଇଁ ଡିଇଇପି ପୋର୍ଟାଲ୍ରେ ତାର ବିନିମୟରେ ବିକ୍ରି କରିବା ପାଇଁ ସାମର୍ଥ୍ୟ ରହିଛି ।
ଏଭଳି ପ୍ଲାଂଟ୍ ଗୁଡିକ ପାଇଁ, ମନ୍ତ୍ରଣାଳୟ ଓଜନ ଦ୍ୱାରା ୧୦% ବାଧ୍ୟତାମୂଳକ ମିଶ୍ରଣ ଆଧାରରେ ନିର୍ଦ୍ଦେଶ ପ୍ରଦାନ କରିଛନ୍ତି, ୧୫ ଜୁନ୍ ୨୦୨୨ରୁ ଆରମ୍ଭ କରି ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ବ୍ୟବହୃତ କୋଇଲାର ପରିମାଣକୁ ହିସାବ କରିବା ନିମନ୍ତେ ମନ୍ତ୍ରଣାଳୟ ନିର୍ଦ୍ଦେଶ ଦେଇଛନ୍ତି । ଏହା ଏହି ସବୁ ପ୍ଲାଂଟ୍ ଆମଦାନୀ କରା ଯାଉଥିବା କୋଇଲା ଆହରଣ କରିବାକୁ ତିନି ସପ୍ତାହର ଏକ ମହଲତ ପ୍ରଦାନ କରିବ ।
ବିଦ୍ୟୁତ୍ ଶକ୍ତିର ବର୍ଦ୍ଧିତ ଚାହିଦା ଏବଂ ଘରୋଇ କୋଇଲା କମ୍ପାନୀ ମାନଙ୍କର କୋଇଲା ଯୋଗାଣ କୋଇଲା ବ୍ୟବହାର ସହିତ ମେଳ ଖାଉନଥିବାକୁ ତାହା ଉପରେ ବିଚାର କରି, ଶକ୍ତି ମନ୍ତ୍ରଣାଳୟ ଆଇପିପି ଗୁଡିକ ସମେତ ଉତ୍ପାଦନକାରୀ କମ୍ପାନୀ ମାନଙ୍କୁ  ଶକ୍ତି ଉତ୍ପାଦନ ପାଇଁ ୧୦% ଆମଦାନୀକୃତ କୋଇଲା ମିଶ୍ରଣ କରିବା ନିମନ୍ତେ୨୮.୦୪.୨୦୨୨ ରେ ନିର୍ଦ୍ଦେଶ ଦେଇଛନ୍ତି । ଏହା ଘରୋଇ କୋଇଲା ଯୋଗାଣକୁ ପରିପୂରଣ କରିବା ପାଇଁ କରା ଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ କ୍ରୀଡ଼ା ଦିବସରେ ସମସ୍ତ କ୍ରୀଡ଼ାବିତଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ମେଜର ଧ୍ୟାନଚାନ୍ଦଙ୍କୁ ତାଙ୍କ ଜନ୍ମବାର୍ଷିକୀରେ ଶ୍ରଦ୍ଧାଞ୍ଜଳି ଦେଲେ
ଜାତୀୟ କ୍ରୀଡ଼ା ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତ କ୍ରୀଡ଼ାବିତଙ୍କୁ ଶୁଭେଚ୍ଛା ଜଣାଇଛନ୍ତି ।
ମେଜର ଧ୍ୟାନଚାନ୍ଦଙ୍କୁ ତାଙ୍କ ଜନ୍ମବାର୍ଷିକୀରେ ଶ୍ରୀ ମୋଦୀ ଶ୍ରଦ୍ଧାଞ୍ଜଳି ମଧ୍ୟ ଅର୍ପଣ କରିଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଜାତୀୟ କ୍ରୀଡ଼ା ଦିବସରେ ସମସ୍ତ କ୍ରୀଡ଼ାବିତଙ୍କୁ ମୋର ଶୁଭେଚ୍ଛା । ଦେଶ ପାଇଁ ସେମାନଙ୍କ ଅବଦାନ ପାଇଁ ଭାରତ ଗର୍ବିତ । ଏଥିସହ ମେଜର ଧ୍ୟାନଚାନ୍ଦଜୀଙ୍କୁ ତାଙ୍କ ଜନ୍ମବାର୍ଷିକୀରେ ମୁଁ ଶ୍ରଦ୍ଧାଞ୍ଜଳି ମଧ୍ୟ ଅର୍ପଣ କରୁଛି ।’
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ପିଏମ-ଜିକେଏୱାଇ ଅନ୍ତର୍ଗତ ଦେଶର 80 କୋଟି ଲୋକଙ୍କୁ ମାଗଣାରେ ଖାଦ୍ୟଶସ୍ୟ ଓ ଡାଲି ଯୋଗାଣ ଲାଗି ବ୍ୟାପକ ପଦକ୍ଷେପ ନିଆଯାଉଛି : କେନ୍ଦ୍ର ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରୀ
• ଏଫସିଆଇ ପକ୍ଷରୁ ରେକର୍ଡ ପରିମାଣର 2641 ରେକ ଭର୍ତ୍ତି 74 ଲକ୍ଷ ମେଟ୍ରିକ ଟନ ଖାଦ୍ୟଶସ୍ୟ ଲୋଡ କରାଯାଇଛି
• ଦେଶରେ ତିନି ମାସ ପାଇଁ 19.05 କୋଟି ପରିବାରକୁ ମାଗଣାରେ ଡାଲି ଯୋଗାଣ ପାଇଁ ନାଫେଡ ପକ୍ଷରୁ ବ୍ୟାପକ ପ୍ରୟାସ
• ଖାଦ୍ୟଶସ୍ୟର ଅଭାବ ନାହିଁ; ସଂଗ୍ରହ ପ୍ରକ୍ରିୟା ଖୁବ ଜୋରସୋରରେ ଚାଲିଛି : ପାଶ୍ଵାନ
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା  ଅନ୍ତର୍ଗତ ଖାଦ୍ୟଶସ୍ୟ ବିତରଣ ଲାଗି ସମସ୍ତ ରାଜ୍ୟରେ ଯଥେଷ୍ଟ ପରିମାଣରେ ସାମଗ୍ରୀ ମହଜୁଦ କରି ରଖିବାକୁ ସୁନିଶ୍ଚିତ କରିବା ନିମନ୍ତେ ସରକାର ପ୍ରୟାସ କରୁଛନ୍ତି। ଆଜି ଏହା କହିଛନ୍ତି କେନ୍ଦ୍ର ଉପଭୋକ୍ତା ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରୀ ଶ୍ରୀ ରାମ ବିଳାସ ପାଶ୍ଵାନ। ସେ କହିଛନ୍ତି ଯେ ଭାରତୀୟ ଖାଦ୍ୟ ନିଗମ  ପକ୍ଷରୁ ମୋଟ 2641 ରେକ ଭର୍ତ୍ତି ଗହମ ଓ ଚାଉଳ ଯୋଗାଣ କରାଯାଇଛି, ଯାହାର ମୋଟ ପରିମାଣ 73.95 ଲକ୍ଷ ମେଟ୍ରିକ ଟନ  24.3.2020ରୁ 8.5.2020 ମଧ୍ୟରେ ଏହା ହେଉଛି ଏଫସିଆଇର ସର୍ବକାଳୀନ ରେକର୍ଡ।
ସେ କହିଥିଲେ ଯେ ପିଏମ-ଜିକେଏୱାଇ ଅଧୀନରେ 21ଟି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ଏପ୍ରିଲ ମାସ ପାଇଁ 90% ଖାଦ୍ୟଶସ୍ୟ ବିତରଣ କରିସାରିଛନ୍ତି। ଏଥରେ 41.35 କୋଟି ହିତାଧିକାରୀଙ୍କୁ ଖାଦ୍ୟଶସ୍ୟ ଯୋଗାଣ ହୋଇଛି। ଓଡ଼ିଶା ସମେତ ଆଉ କେତେକ ରାଜ୍ୟ ଦୁଇ ମାସ ପାଇଁ ପିଏମଜିକେଏୱାଇ ଅନ୍ତର୍ଗତ ଦୁଇ ମାସର ଖାଦ୍ୟଶସ୍ୟ ବିତରଣ କରିସାରିଛନ୍ତି।
ସେହିପରି 80 କୋଟି ଏନଏଫଏସଏ ହିତାଧିକାରୀଙ୍କୁ ସେମାନଙ୍କ ନିୟମିତ କୋଟା ବ୍ୟତୀତ ତିନି ମାସ ପାଇଁ ଅତିରିକ୍ତ ଖାଦ୍ୟଶସ୍ୟ ମାଗଣାରେ ଯୋଗାଇ ଦିଆଯିବ। ଏଥିରେ ପ୍ରତ୍ୟକ୍ଷ ଲାଭ ହସ୍ତାନ୍ତର ଥିବା କେନ୍ଦ୍ରଶାସିତ ପ୍ରଦେଶର ହିତାଧିକାରୀମାନେ ମଧ୍ୟ ଲାଭ ପାଇପାରିବେ।
ଶ୍ରୀ ପାଶ୍ଵାନ କହିଥିଲେ ଯେ ଖାଦ୍ୟଶସ୍ୟ ବ୍ୟତୀତ ଭାରତ ସରକାର 19.50 କୋଟି ପରିବାରକୁ ମାସିକ ଏକ କିଗ୍ରା ଲେଖାଏଁ ତିନି ମାସ ପାଇଁ ଡାଲି ଯୋଗାଇ ଦେଉଛନ୍ତି। ଏହି ଯୋଜନାରେ ଦେଶର 165ଟି ନାଫେଡ ଗୋଦାମରେ ରହିଥିବା ଷ୍ଟକକୁ ଉପଯୋଗ କରିବା ଲାଗି ସରକାର ଅନୁମତି ଦେଇଛନ୍ତି। ଏବେସୁଦ୍ଧା 21ଟି ରାଜ୍ୟ ଓ 5ଟି କେନ୍ଦ୍ରଶାସିତ ପ୍ରଦେଶରେ 51,105 ଲକ୍ଷ ମେଟ୍ରିକ ଟନ ଡାଲି ବିତରଣ କରାଯାଇସାରିଛି । ଆଞ୍ଚଳିକ ଆବଶ୍ୟକତା ଅନୁଯାୟୀ, ନିଜ ପସନ୍ଦ ଅନୁଯାୟୀ ହିତାଧିକାରୀଙ୍କୁ ହରଡ଼, ମୁଗ, ଚଣା, ମସୁର ଆଦି ଡାଲି ଯୋଗାଇ ଦିଆଯାଉଛି। ଲକଡାଉନ ସତ୍ତ୍ୱେ ଦେଶର ବିଭିନ୍ନ ଉପାନ୍ତ ଅଞ୍ଚଳରେ ଡାଲି ପହଞ୍ଚିପାରିଛି ।
ଏକ ରାଷ୍ଟ୍ର ଓ ଏକ ରାସନ କାର୍ଡ ଯୋଜନାରେ 5ଟି ନୂଆ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶକୁ ସାମିଲ କରାଯାଇଛି। ବର୍ତ୍ତମାନ 17ଟି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶରେ ଥିବା 60 କୋଟି ଏନଏଫଏସଏ ହିତାଧିକାରୀଙ୍କୁ ଏଥିରେ ସାମିଲ କରାଯାଇସାରିଲାଣି। ଫଳରେ ଏସବୁ ରାଜ୍ୟର ହିତାଧିକାରୀମାନେ ଅନ୍ୟ ରାଜ୍ୟରୁ ମଧ୍ୟ ସେମାନଙ୍କ କୋଟା ବାବଦ ଖାଦ୍ୟଶସ୍ୟ ସଂଗ୍ରହ କରିପାରିବେ ।
ବର୍ଦ୍ଧିତ ଚାହିଦା ପୂରଣ କରିବା ଲାଗି ଦେଶରେ ଯଥେଷ୍ଟ ଖାଦ୍ୟଶସ୍ୟ ମହଜୁଦ ରହିଥିବା ଶ୍ରୀ ପାଶ୍ବାନ ଆଶ୍ବାସନା ଦେଇଥିଲେ। ଏହାଛଡ଼ା ଖାଦ୍ୟଶସ୍ୟ କ୍ରୟ ପ୍ରକ୍ରିୟା ମଧ୍ୟ ଦ୍ରୁତ ଗତିରେ ଜାରି ରହିଛି। ଆଜି ସୁଦ୍ଧା 2020-21 ରବି ବିପଣନ ଋତୁରେ 226.85 ଲକ୍ଷ ମେଟ୍ରିଟନ ଗହମ ସଂଗ୍ରହ କରାଯାଇସାରିଛି। ଗତବର୍ଷ ଏହି ଅବଧିରେ ଗହମ ସଂଗ୍ରହ 277.83 ଲକ୍ଷ ମେଟ୍ରିନ ଟନ ଥିବା କାରଣରୁ ଏଥର 18.35% ହ୍ରାସ ପାଇଛି। କିନ୍ତୁ ଚଳିତ ବର୍ଷ ଚାଉଳ ସଂଗ୍ରହ ପୂର୍ବ ବର୍ଷ ତୁଳନାରେ 10.27% ଅଧିକ 439.02 ଲକ୍ଷ ମେଟ୍ରିକ ଟନ ଚାଉଳ ସଂଗ୍ରହ କରାଯାଇଛି ବୋଲି ଶ୍ରୀ ପାଶ୍ଵାନ କହିଛନ୍ତି ।
ଆୟୁଷ
ଜୁନ 10 ରେ ଦୂରଦର୍ଶନ ପକ୍ଷରୁ ଆନ୍ତର୍ଜାତିକ ଯୋଗ ଦିବସ ସମ୍ପର୍କିତ ପୂର୍ବ ପ୍ରସ୍ତୁତି କାର୍ଯ୍ୟକ୍ରମ
ଆୟୁଷ ମନ୍ତ୍ରଣାଳୟ ଓ ମୋରାରଜୀ ଦେଶାଇ ଜାତୀୟ ଯୋଗ ପ୍ରତିଷ୍ଠାନର ମିଳିତ ଉଦ୍ୟମରେ ଆୟୋଜିତ ହେବାକୁ ଥିବା ଆନ୍ତର୍ଜାତିକ ଯୋଗ ଦିବସର ଅବ୍ୟବହିତ ପୂର୍ବରୁ ଦୂରଦର୍ଶନ ଏକ ପ୍ରାକ ପ୍ରସ୍ତୁତି କାର୍ଯ୍ୟକ୍ରମ ବା କର୍ଟନ ରେଜର ପ୍ରସାରଣର ଆୟୋଜନ କରୁଛି । ଆସନ୍ତା 10 ତାରିଖ ଦିନ ଦୂରଦର୍ଶନ ସମାଚାର ପକ୍ଷରୁ ସନ୍ଧ୍ୟା 7 ଟାରୁ 8 ମଧ୍ୟରେ ଏହା ପ୍ରସାରିତ ହେବାର କାର୍ଯ୍ୟକ୍ରମ ରହିଛି । ଏହା ଆୟୁଷ ମନ୍ତ୍ରଣାଳୟର ଫେସବୁକ ପୃଷ୍ଠାରେ ମଧ୍ୟ ଉପଲବ୍ଧ ହେବ ।
ଆନ୍ତର୍ଜାତିକ ଯୋଗ ଦିବସ 2020ର 10 ଦିନିଆ କାଉଣ୍ଟ ଡାଉନ ଏହି ପ୍ରାକ ପ୍ରସ୍ତୁତି କାର୍ଯ୍ୟକ୍ରମ ପ୍ରସାରଣ ଜରିଆରେ ପ୍ରଦର୍ଶିତ ହେବ । କେନ୍ଦ୍ର ଆୟୁଷ ରାଷ୍ଟ୍ରମନ୍ତ୍ରୀ ଶ୍ରୀ ଶ୍ରୀପଦ ନାଏକ, ରାଷ୍ଟ୍ରମନ୍ତ୍ରୀ  ଡଃ ଜିତେନ୍ଦ୍ର ସିଂହ ଏବଂ ଭାରତୀୟ ସାଂସ୍କୃତିକ ସମ୍ପର୍କ ପରିଷଦ ସଭାପତି ଡଃ ବିନୟ ସହଶ୍ରବୁଦ୍ଧେ ଏହି ଅବସରରେ ରାଷ୍ଟ୍ର ଉଦ୍ଦେଶ୍ୟରେ ଉଦବୋଧନ ଦେବେ । ଆୟୁଷ ମନ୍ତ୍ରଣାଳୟର ସଚିବ ବୈଦ୍ୟ ରାଜେଶ କୋଟେଚା ମଧ୍ୟ ଏଥିରେ ଉପସ୍ଥିତ ରହିବେ ।
ଚଳିତ ବର୍ଷ କୋଭିଡ-19 ବୈଶ୍ଵିକ ମହାମାରୀ ଯୋଗୁଁ ଏବର୍ଷର ଆନ୍ତର୍ଜାତିକ ଯୋଗ ଦିବସକୁ ଅନଲାଇନରେ ପାଳନ କରିବାକୁ ଆନ୍ତର୍ଜାତିକ ସ୍ତରରେ ସ୍ଥିର ହୋଇଛି । କରୋନା ଭୂତାଣୁର ଭୟଙ୍କର ସଂକ୍ରମଣ ସ୍ଥିତି ଯୋଗୁଁ ଜନସାଧାରଣଙ୍କୁ ମନ୍ତ୍ରଣାଳୟ ନିଜ ଘରେ ଯୋଗାଭ୍ୟାସ କରିବାକୁ ପରାମର୍ଶ ଦେଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟ ଜନସାଧାରଣଙ୍କ ନିମନ୍ତେ ମାଈ ଲାଇଫ ମାଈ ଯୋଗ ଭିଡିଓ ବ୍ଲଗ ପ୍ରତିଯୋଗିତାର ଘୋଷଣା କରିଛନ୍ତି । ପ୍ରାକ ପ୍ରସ୍ତୁତି ପ୍ରସାରଣ ପରେ ଜୁନ 11 ରୁ 20 ତାରିଖ ମଧ୍ୟରେ ଡିଡି ଭାରତୀ ଓ ଡିଡି ସ୍ପୋର୍ଟ୍ସରେ ସକାଳ 8 ଟାରୁ 8.30 ପର୍ଯ୍ୟନ୍ତ ଏକ ଯୋଗ ତାଲିମ ଅଧିବେଶନ ପ୍ରସାରିତ ହେବ । ନୂଆଦିଲ୍ଲୀସ୍ଥିତ ମୋରାରଜୀ ଦେଶାଇ ଜାତୀୟ ଯୋଗ ପ୍ରତିଷ୍ଠାନ ପକ୍ଷରୁ ଏହା ପରିଚାଳନା କରାଯିବ ।
ଯୋଗ ଗୁରୁ ସ୍ଵାମୀ ରାମଦେବ ଜୀ, ଶ୍ରୀ ଶ୍ରୀ ରବି ଶଙ୍କର ଜୀ, ସଦଗୁରୁ ଜାଗି ବାସୁଦେବ ଜୀ, ଡଃ ଏଚ ଆର ନଗେନ୍ଦ୍ର ଜୀ, ଶ୍ରୀ କମଳେଶ ପଟେଲ ଜୀ, ସିଷ୍ଟର ଶିବାନୀ ଏବଂ ସ୍ଵାମୀ ଭରତ ଭୂଷଣ ଜୀ ଆମ ଜୀବନରେ ଯୋଗର ଗୁରୁତ୍ଵ, ରୋଗ ପ୍ରତିଷେଧକ ଓ ମାନସିକ ସ୍ୱାସ୍ଥ୍ୟ ବୃଦ୍ଧିରେ ଯୋଗର ଭୂମିକା ନେଇ ଉପଦେଶମାନ ଦେବେ । ମନ୍ତ୍ରଣାଳୟର ଅଧିକାରିଗଣ କରୋନା ଭଳି ବୈଶ୍ଵିକ ମହାମାରୀ କାଳରେ ଘରେ ଯୋଗ ଅଭ୍ୟାସ ନେଇ କେତେକ ତଥ୍ୟ ପ୍ରଦାନ କରିବେ । ଚଳିତ ବର୍ଷ ଆନ୍ତର୍ଜାତିକ ଯୋଗ ଦିବସ ସଂକ୍ରାମକ ରୋଗ କରୋନାର ଭୟାବହତା ମଧ୍ୟରେ ପଡିଛି । ଏଭଳି ସ୍ଥିତିରେ ସ୍ୱାସ୍ଥ୍ୟ ରକ୍ଷା ପାଇଁ ଯୋଗର ଉପାଦେୟତା ଖୁବ ଗୁରୁତ୍ଵପୂର୍ଣ୍ଣ । ସାମାଜିକ ଦୂରତ୍ଵ ରକ୍ଷା କରି ଜନସାଧାରଣ ନିଜ ନିଜ ଘରେ ଯୋଗାଭ୍ୟାସ କରିବା ପାଇଁ ବର୍ତ୍ତମାନର ପରିସ୍ଥିତି ଏକ ସୁଯୋଗ ପ୍ରଦାନ କରିଛି । ଆୟୁଷ ମନ୍ତ୍ରଣାଳୟ ସମେତ ଏଥିସହ ସଂଶ୍ଳିଷ୍ଟ ଅନେକ ଅନୁଷ୍ଠାନ ବିଭିନ୍ନ ପୋର୍ଟାଲ ଓ ସାମାଜିକ ଗଣମାଧ୍ୟମ ଜରିଆରେ ଗୁରୁତ୍ଵପୂର୍ଣ୍ଣ ତଥ୍ୟମାନ ଦେଉଛନ୍ତି । ବିଶ୍ଵବ୍ୟାପୀ ଯୋଗ ଅନୁଗାମୀମାନେ 21 ଜୁନ ସକାଳ 7 ବେଳେ ନିଜ ନିଜ ଘରେ ଏହାର ଅଭ୍ୟାସ କରି ଯୋଗକୁ ଅଧିକ ପ୍ରୋତ୍ସାହିତ କରିବେ ।
ରାଷ୍ଟ୍ରପତିଙ୍କ ସଚିବାଳୟ
ପ୍ରେସ ବିଜ୍ଞପ୍ତି
ଜମ୍ମୁ ଓ କଶ୍ମୀରର ଲେଫ୍ଟନାଣ୍ଟ ଗଭର୍ଣ୍ଣର ଶ୍ରୀ ଗିରୀଶ ଚନ୍ଦ୍ର ମୁର୍ମୁଙ୍କ ଇସ୍ତଫାକୁ ରାଷ୍ଟ୍ରପତି ଗ୍ରହଣ କରିଛନ୍ତି ।
ଶ୍ରୀ ଗିରୀଶ ଚନ୍ଦ୍ର ମୁର୍ମୁଙ୍କ ସ୍ଥାନରେ ରାଷ୍ଟ୍ରପତି ଶ୍ରୀ ମନୋଜ ସିହ୍ନାଙ୍କୁ ଜମ୍ମୁ ଓ କଶ୍ମୀରର ଲେଫ୍ଟନାଣ୍ଟ ଗଭର୍ଣ୍ଣର ଭାବେ ନିଯୁକ୍ତି ପ୍ରଦାନ କରିଛନ୍ତି । ଶ୍ରୀ ମନୋଜ ସିହ୍ନା କାର୍ଯ୍ୟରେ ଯୋଗଦେବା ଦିନଠାରୁ ଏହି ଆଦେଶ କାର୍ଯ୍ୟକାରୀ ହେବ ।